《临江仙 半道春红》
明代·聂大年

记得武林门外路，雨余芳草蒙茸。杏花深巷酒旗风。

紫骝嘶过处，随意数残红。

有约玉人同载酒，夕阳归路西东。舞裙歌扇绣帘栊。

昔游成一梦，试问卖花翁。

作者简介：（1402—1456）明江西临川人，字寿卿。宣德末荐授仁和县训导，后分教常州，迁仁和教谕。景泰六年征入翰林，修实录。未几得疾卒。博通经史，工诗，善古文，亦能书，得欧阳询法。有《东轩集》。